Татарстан авылларына – 1 миллион сум

	Тиздән Татарстанның 104 авыл җирлегенә республика бюджетыннан берешәр миллион сум акча бүлеп биреләчәк. Шушы көннәрдә Татарстанның авыл җирлекләренә грантлар тапшыру белән бәйле республикакүләм бәйгегә йомгак ясалды.	 Татарстанның Икътисад министрлыгы китергән мәгълүматларга караганда, быел әлеге бәйгедә республиканың 43 районыннан барлыгы 217 авыл җирлеге катнашкан. Бәйгене оештыручылар конкурска йомгак ясаганда, җирле үзидарә органнары эшчәнлегенең нәтиҗәлелеген түбәндәге күрсәткечләр буенча бәяләгән. Әлеге җирлектә ничә кеше яши, бер кешегә туры килә торган салым һәм салым булмаган керемнәр күләме күпме, кече һәм урта эшмәкәрлек белән шөгыльләнүчеләр ничәү, агросәнәгать комплексларында ничә баш терлек бар – боларның берсе дә жюри игътибарыннан читтә калмаган. 

Интертат.ру

	№   | 31.03.2015	


